**ДО**

 **ПРЕЗИДЕНТА, РЕКТОРА И**

 **АКАДЕМИЧНОТО РЪКОВОДСТВО**

 **НА ВСУ „ЧЕРНОРИЗЕЦ ХРАБЪР“**

 **e-mail:** **info@vfu.bg**

**УВАЖАЕМИ ГОСПОДИН НЕДЯЛКОВ,**

**УВАЖАЕМИ ГОСПОДИН ХРИСТОВ,**

**УВАЖАЕМИ ПРЕПОДАВАТЕЛИ И СТУДЕНТИ,**

По случай тържественото откриване на новата учебна 2023/2024 година поздравявам вас, всички преподаватели и студенти на ВСУ „ЧЕРНОРИЗЕЦ ХРАБЪР“ и ви пожелавам попътен вятър и успех в поетия път към качествено образование и успешна реализация.

За всички вас този ден е наистина специален, защото да бъдеш част от студентската общност днес, е не само предпоставка за бъдеща професионална реализация, но и възможност за себеоткриване и себедоказване, възможност за промяна в името на едно по-добро бъдеще! Висшето училище е мястото, където се изграждат по-конкурентноспособни и адаптивни към променящата се среда млади хора .

Инвестицията в знания и умения, предполага най-добрата възвръщаемост!

Използвам възможността да поздравя Вас и членовете на академичната общност на ВСУ „ЧЕРНОРИЗЕЦ ХРАБЪР“ за постигнатите успехи и създадената по-благоприятна и насърчаваща среда за развитие на младите хора и осигуряването на по-достъпно, по-качествено и по-модерно образование. Да ви пожелая да поддържате високо ниво на своята дейност, както и да изразя увереност в бъдещото ни ползотворно сътрудничество.

